***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 71-10/2024.

***Jegyzőkönyv***

***Készült***: Pápakovácsi Község Önkormányzat képviselő-testületének 2024. április 23-án 17.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Hári Zsuzsanna, Vándor Zoltán képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Intézményi étkezési díj emelése

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **Intézményi étkezési díj emelése**

**Előadó:** **Burghardt Ferenc polgármester**

**Burghadt Ferenc polgármester**  megállapította, hogy az előterjesztést a képviselők a meghívóval együtt kézhez kapták. (Jkv. 3. melléklete) Szóbeli kiegészítésként elmondta, hogy az Ujvári János Református Szeretetotthon (Pápakovácsi Attya puszta 4.) 2023. szeptembertől biztosítja az intézmények étkeztetését, illetve a szociális étkezést. Az ellátásokra vonatkozó szerződésben szerepelt, hogy a étkezési díjak összegét 2024. januárban felülvizsgálják, a felülvizsgálatra áprilisban került sor. Az előterjesztésben szerepelnek a megemelt díjak, az emelés indokolt. Az igénybe vevők által fizetendő térítési díjak nem változnak, mivel a nyersanyagnormák összege nem változott, a rezsiköltség növekedett. Javasolja az emelés elfogadását.

Hozzászólás nem volt, a képviselők egyetértettek a javaslattal.

A polgármester kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**22/2024. (IV.23.) KT határozat**

Pápakovácsi Önkormányzat Képviselő-testülete az Ujvári János Református Szeretetotthon által megküldött étkezési díjak emelését elfogadja. 2024. május 1-től fizetendő étkezési díjak:

általános iskola alsó tagozat: 2852 Ft

felső tagozat: 2920 Ft

szociális étkezés dija: 1850 Ft.

A képviselő-testület kéri a polgármestert, hogy a döntésről a

szolgáltatót értesítse.

**Határidő:** azonnal

**Felelős:** polgármester

Több napirend, hozzászólás nem volt, a polgármester a képviselő-testület nyilvános ülését 17.30 órakor bezárta.

K.m.f.

Burghardt Ferenc Kissné Szántó Mária

polgármester jegyző